Diari Oficial de la Generalitat Valenciana


Sumari del DOGV 8008, del 27-03-2017 (2017/2236)

Adjudicació de 15 places de garatge, en règim de compravenda, a Alcoi.
----------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2236


Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Adjudicació de 15 places de garatge, en règim de compravenda, a Alcoi. [2017/2236]  
L'Entitat d'Infraestructures de la Generalitat anuncia l'adjudicació (expedient d'adjudicació de garatges núm. A-GADJ-17/00108) de 15 places de garatge en règim de compravenda, síties en el grup d'habitatges de promoció pública d'Alcoi (Alacant), amb codi núm. 03 7006, segons l'enumeració següent:  
En la planta -3, els números 128, 129, 130, 133, 134, 136, 139, 140, 142, 143, 147, 148, 149, 152 i 153.  
Cada plaça objecte del procediment que ens ocupa representa una cent cinquanta-novena part de l'immoble en què s'integren i que es descriu a continuació:  
Local comercial destinat a garatge, en plantes primera, segona i tercera de semisoterrani, ubicat en els cossos d'obra o cases números u, dos, tres, quatre, cinc, sis i set de la plaça particular de l'edifici siti a Alcoi, carrer d'Echegaray, número sis, i en part també del subsòl de la dita plaça. Té l'accés directe per a cotxes pel carrer mencionat, mitjançant rampa que s'inicia en la planta baixa, a la part esquerra, mirant la façana i, a més, té accés de vianants per mitjà d'escala situada en la plaça particular, al costat de la casa número u, i pels ascensors de les cases números u al sis, que arriben fins a la primera planta. Les tres plantes estan intercomunicades per la rampa dels cotxes i per diverses escales.  
La totalitat del local té una superfície construïda de quatre mil tres-cents huit metres i trenta-un decímetres quadrats (útil, tres mil quatre-cents quaranta-sis metres i cinquanta decímetres quadrats).  
  
La planta tercera té una superfície construïda de sis-cents setanta-tres metres i vint-i-huit decímetres quadrats i en aquesta es comprenen 30 places de garatge (entre les quals hi ha les 15 places objecte d'aquest procediment) per a l'estacionament de 30 cotxes, numerades correlativament del 128 al 157, tots inclusivament, i l'espai necessari per a accés i maniobra.  
Les quotes de participació en la finca total, 23,32 %; en la casa número u, 10,33 %; en la casa número dos, 11,57 %; en la casa número tres, 20,96 % en la casa número quatre, 28,66 % en la casa número cinc, 32,21 %, en la casa número sis, 31,66 %, i en la casa número set, 3,73 %. Inscrit en el Registre de la Propietat d'Alcoi, al tom 878, llibre 573, foli 64 verso, finca 27.825, inscripció 2a.  
Preu:  
El tipus de licitació és de quatre mil set-cents euros (4.700,00 ?) per plaça. No podran efectuar-se ofertes a la baixa.  
El plec de condicions que ha de regir el procediment, amb els requisits i les garanties exigides per a prendre-hi part, els drets i obligacions dels adjudicataris i plànols de situació de les places de garatge objecte de la present oferta estan a disposició dels interessats en les oficines de l'Entitat d'Infraestructures de la Generalitat, carrer de Girona, núm. 4, d'Alacant, telèfon 099 871 092 y 691 123 528, així com a l'Ajuntament d'Alcoi, carrer Sant Llorenç, núm. 6-1r (Oficina de Patrimoni), en horari de 09.00 a 14.00 hores, i podrà consultar-se també a través de la pàgina web, www.eige.es.  
  
El plec de condicions va ser aprovat per Resolució de la directora general d'Habitatge, Rehabilitació y Regeneració Urbana de 3 de març de 2017.  
Les sol·licituds i la documentació requerida es presentaran en la forma i amb les condicions que s'exigeixen en el plec, en les esmentades oficines, així com en l'Ajuntament d'Alcoi (Oficina de Patrimoni), en horari de 09.00 a 14.00 hores, entre els dies 2 i 9 de maig de 2017, ambdós inclosos.  
No s'admetran sol·licituds remeses per correu ni presentades després de les 14.00 hores a l'Ajuntament d'Alcoi o al carrer de Girona, núm. 4, del dia 9 de maig de 2017.  
L'acte públic d'obertura d'ofertes es realitzarà a les 11.00 hores del dia 24 de maig de 2017, en les dependències de l'Ajuntament d'Alcoi, a la plaça d'Espanya, núm. 1.  
Els interessats que desitgen concórrer a l'adjudicació hauran de presentar en el termini abans esmentat la documentació següent:  
1. Sobre tancat de documents, que contindrà la documentació a què es fa referència en l'apartat «Contingut de les proposicions», sobre A, documents, del plec de condicions.  
2. Sobre tancat d'oferta econòmica, que inclourà la dita oferta i que haurà d'ajustar-se necessàriament al model annex al plec de condicions.  
  
Les oficines receptores no admetran documentació incompleta, per a la qual cosa n'assessoraran degudament els interessats i els ajudaran en tot moment a completar-la, si pertocara.  
L'import del present anunci i els que, si és el cas, s'inserisquen en la premsa o qualsevol altre mitjà de difusió, anirà a càrrec dels adjudicataris, entre els quals se'n prorratejarà l'import total.  
  
València, 9 de març de 2017.- La directora general: Helena Beunza Ibáñez.